**MINISTARSTVO EKOLOGIJE, PROSTORNOG PLANIRANJA I URBANIZMA**

**JAVNI POZIV**

**ZA PREDLAGANJE PREDSTAVNIKA NEVLADINE ORGANIZACIJE**

**ZA ČLANA KOMISIJE ZA RASPODJELU FINANSIJSKIH SREDSTAVA NA JAVNIM KONKURSIMA ZA FINANSIRANJE PROJEKATA U VEZI POSTIZANJA CILJEVA ZA RECIKLAŽU NA PUTU KA EU, NA TEMU ODLAGANJA OTPADA NA NEPROPISNIM MJESTIMA I U VEZI RASTEREĆENJA DEPONIJE – SMANJENJA ODLOŽENIH KOLIČINA ORGANSKOG OTPADA**

Broj predstavnika nevladinih organizacija u radnom tijelu: jedan (1).

Kriterijumi za nevladinu organizaciju koja može da predloži svog predstavnika u radnom tijelu:

* da je upisana u registar nevladinih organizacija prije objavljivanja javnog poziva;
* da u statutu ima utvrđene djelatnosti i ciljeve u oblastima koje su u vezi sa pitanjem zaštite životne sredine, odnosno upravljanja otpadom;
* da je u prethodne tri godine, u vezi sa pitanjem zaštite životne sredine, odnosno upravljanja otpadom, sprovela istraživanje, izradila dokument, organizovala skup ili realizovala projekat usmjeren na oblast upravljanja otpadom;
* da je predala poreskom organu prijavu za prethodnu fiskalnu godinu (fotokopija bilansa stanja i uspjeha);
* da više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici.

Kriterijumi koje treba da ispunjava predstavnik nevladine organizacije u radnom tijelu:

* da ima prebivalište u Crnoj Gori;
* da ima iskustvo u oblasti upravljanja otpadom;
* nije član organa političke partije, javni funkcioner, državni službenik, odnosno namještenik.

Dokumentacija koja se dostavlja uz predlog predstavnika nevladine organizacije u radnom tijelu:

* dokaz da je nevladina organizacija upisana u registar nevladinih organizacija (fotokopija);
* fotokopija statuta nevladine organizacije;
* dokaz da je nevladina organizacija u prethodne tri godine, u vezi sa pitanjem upravljanja otpadom, sprovela istraživanje, izradila dokument, organizovala skup ili realizovala projekat usmjeren na unapređenje stanja u oblasti upravljanja otpadom, potpisan od strane lica ovlašćenog za zastupanje i potvrđen pečatom nevladine organizacije;
* dokaz da je predala poreskom organu prijavu za prethodnu fiskalnu godinu (fotokopija bilansa stanja i uspjeha);
* izjava lica ovlašćenog za zastupanje nevladine organizacije o tome da više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici;
* fotokopija lične karte ili druge javne isprave na osnovu koje se može utvrditi identitet predstavnika nevladine organizacije u radnom tijelu;
* biografija predstavnika nevladine organizacije u radnom tijelu;
* dokaz o iskustvu predstavnika nevladine organizacije u oblasti upravljanja otpadom, (stručni rad, sertifikat ili drugi dokument);
* izjava predstavnika nevladine organizacije u radnom tijelu da nije član organa političke partije, javni funkcioner, rukovodeće lice ili državni službenik, odnosno namještenik;
* izjava predstavnika nevladine organizacije da prihvata da ga ta nevladina organizacija predloži kao svog predstavnika u radnom tijelu.

Rok i način dostavljanja predloga: 7 dana od dana objavljivanja javnog poziva, na adresu: Ministarstvo ekologije, prostornog planiranja i urbanizma, ul. IV Proleterske brigade br. 19, 81 000 Podgorica, sa napomenom: **„predlaganje kandidata/kinje za člana/icu Radne grupe za člana Komisije za raspodjelu finansijskih sredstava na javnim konkursima za finansiranje projekata u vezi postizanja ciljeva za reciklažu na putu ka EU, na temu odlaganja otpada na nepropisnim mjestima i u vezi rasterećenja deponija – smanjenje odloženih količina organskog otpada.”**

Predlog kandidata/kinje za člana/icu komisije biće razmatran samo ako je dostavljen uz svu potrebnu dokumentaciju, u naznačenom roku.

Naziv organizacione jedinice organa državne uprave koja je odgovorna za realizaciju pitanja koje sagledava ili normativno uređuje radno tijelo: Direktorat za ekologiju.

Kontakt osoba: Branka Milašinović (tel: 020 446 236 i e-mail: branka.milasinovic@mepg.gov.me).